b'\n_START_ARTICLE_\nJugoslovanska strokovna zveza\n_START_PARAGRAPH_\nJugoslovanska strokovna zveza (kratica:JSZ) je bila slovenska politi\xc4\x8dna stranka in organizacija. Ustanovljena je bila 28. 9. 1909 kot centrala kr\xc5\xa1\xc4\x8danskosocialnih strokovnih organizacij Slovenske ljudske stranke, v katero so bila vklju\xc4\x8dena posamezna strokovna dru\xc5\xa1tva. Konec leta 1913 je bilo na Kranjskem 61 skupin z 4772 \xc4\x8dlani. Njihovo glasilo je bilo Na\xc5\xa1a mo\xc4\x8d, od 1922 Pravica, od 1928 dalje Delavska pravica. JSZ je po letu 1927, ko je dobila novo vodstvo, sprejela nov statut in postala pravi moderni delavski sindikat, ki se je vedno bolj oddaljeval od vodstva SLS in junija 1932 dokon\xc4\x8dno prelomil z njim. Ukinjena je bila 1941.'